钦定古今图书集成/理学汇编/学行典/第212卷 > 丘全
## 钦定古今图书集成/理学汇编/学行典/第212卷 > 丘全

按《济南府志》：“丘全，临邑人。少孤，哭其父如成人。稍长，
依母膝下。家贫，习为最下业，日所得钱，尽供甘旨之
奉。岁歉，己与妻食糠秕，而更以精凿者进。有瞽兄不
能事事，迎养终身。母疾，默祷于神，愿减己年以益亲
寿。及母不起，贫弗克办丧事，呼天号地，身负土为坟。
坟成，庐其侧。昼则入市洗网以糊口，夜则蒲伏墓侧”，
哀号不辍。旌表。